Eventyrlejr for puslinge og Tumlinge i FDF Utterslev den 25.9 til søndag den 27.9

Kære alle puslinge og tumlinge i FDF Utterslev
Vi skal på en weekendtur til eventyrlandet – Skjoldlandia
Der har længe været fred og idyl i Skjoldlandia, men pludselig er magien begyndt at forsvinde. Nogen tror, at der er blevet taget for meget magi fra Livstræet men hvem, og hvorfor?
Vi må stå sammen og finde ud af, hvad der er sket! Derfor skal vi ruste os til eventyret med sværd, kapper, tryllestave og trylledrikke.

Mon vi kan redde Skjoldlandia og bringe magien tilbage?
Her skal vi bygge et eventyrland op og vi skal lege eventyrlege og måske kæmpe mod en drage eller en kæmpe
Praktisk info:
Afgang kl 17:00 fra Engsvinget 46
Vi bliver kørt af nogen forældre (vi fordeler børnene i bilerne)
Vi skal til Skjoldhytten adressen er Kongevejen 84, 3450 Lillerød

Hjemkomst søndag 
Vi skal hentes kl 11.00 ved hytten
Vi er ved Engsvinget kl 11.30 hvor vi laver en fælles afslutning inden vi kører hjem


Hvad skal du medbringe:
skiftetøj til varmt, vådt og koldt vejr (der skal være navn i tøjet)
regntøj (med navn i)
indesko og ude sko (der må blive beskidte) 
en sovepose
et liggeunderlag (2. klasserne)
et lagen (0. og 1. klasserne eller hvis 2. klasserne vil sove inde)
en drikkedunk
lommelygte
dolk
en bamse hvis I har en der også har lyst til at opleve en sjov FDF lejr.
2. klasserne I skal sove ude - det en god idé med uldundertøj og en hue.

Du må hjælpe dine forældre med at pakke din taske – forældre har sjældent styr på hvor tingene skal ligge, så de gemmer altid tingene alt for godt væk i tasken.  De kan også godt finde på at pakke så mange ting, at du ikke selv kan bærer din taske – og så tager det så lang tid at komme hen til lejren.
Et godt råd: Et barn – en taske (og navn på alt) 

Hvad skal du ikke medbringe
slik (vi sørger for slik og måske nogen forældre bager kage)
Telefon eller anden form for skærm skal blive hjemme – de forstyrre magien

Og til forældrene:
Vi glæder os helt utroligt meget til at komme på tur med jeres børn igen.
Vi er en gruppe erfarne leder, der har været afsted med børn i denne aldersgruppe mange gange før. Vi ved godt, at det at sove væk hjemmefra kan være svært for nogen, og vi gør alt, hvad vi kan for at give børnene for en god lejr. Der vil altid være en voksen i nærheden, hvis de vågner om natten, og vi sørger for at læse historier og synge sange inden sovetid. En god bamse er guld værd. Hvis jeres børn har brug for natble eller skal tisses af inden vi går i seng – så klare vi fint det. 

Vil du med som tante/onkel? Hvad skal en tante/onkel?
Hvis du som forældre har tid og lyst til at tage med på lejr, kan du komme med som tante/onkel.
En tante/onkel laver mad til os og er derfor mest i køkkenet. Her bliver der hygget og lavet mad - nogen gange med et par børn, der har lyst til det. Hvis nogen kommer til skade, er det tanterne/onklerne er har styr på plastre mm.
Det er ikke meningen at jeres børn skal have forældre med, så det er os ledere der putter mm. Ligesom jeres børn skal have deres egen taske med.
Selvom der er nok at se som tante/onkel, er det mega hyggeligt at være tante/onkel
Tag evt en snak med Jane - hvis du vil vide mere.

Vi glæder os helt vildt 
Eventyr hilsner fra 
Lederne 
